
REFERAT

privind aprobarea Studiului de Fezabilitate

,,Modernizare şi extindere b-dul Sudului”
Direcţia Drumuri şi Transporturi are în programul de investiţii pe anul 2010 obiectivul de investiţii:  ,,Modernizare şi extindere b-dul Sudului”.

B-dul Sudului este amplasat în zona de sud a municipiului Timişoara fiind delimitat de străzile dr. Aurel Podeanu spre nord şi Musicescu spre sud. 

Pentru îmbunătăţirea condiţiilor de circulaţie în partea de sud a municipiului este necesară realizarea unei legături directe  între zona Soarelui şi străzile dr. Aurel Podeanu , strada Cerna şi Aleea Ripensia.Prin realizarea acestei legături se va descongestiona traficul din zona Spitalului Judeţean şi se va asigura totodată şi accesul la bazele sportive din zona stadionului Dan Păltinişan.
Primăria Municipiului Timişoara a recepţionat în cursul anului 2009 Studiul de Fezabilitate pentru ,, Modernizare şi extindere b-dul Sudului ”, realizat de  S.C. PATH ’ S ROUT S.R.L. conform contractului de proiectare nr. 36 / 07.04.2009.

Valoarea totală (inclusiv TVA) a investiţiei ,, Modernizare şi extindere b-dul Sudului ” este estimată,  conform devizului general al  investiţiei,  la 58.419,11 mii lei (cu TVA), respectiv 13.787,18 mii Euro (1 Euro = 4,2372 lei la data de 03.09.2009).
 Durata de realizare a lucrărilor  proiectate este estimată la 12 luni. 

Având în vedere faptul că finanţarea studiului de fezabilitate ,, Modernizare şi extindere b-dul Sudului”se face din Bugetul local aprobat pentru anul 2010, propunem aprobarea studiului de fezabilitate şi realizarea investiţiei menţionată anterior.   

